ביקור ננסי פלוסי בטאיוואן

[[ננסי פלוסי וצאי יינג-ון]]

ב-2 באוגוסט 2022 ביקרה ננסי פלוסי, יושבת ראש בית הנבחרים של ארצות הברית, בטאיוואן, יחד עם 5 חברי המפלגה הדמוקרטית. הביקור התרחש עד 3 באוגוסט, והוא היה חלק מסיור במספר מדינות במזרח אסיה.<ref name=":0"></ref><ref name=":1"></ref>

== רקע ==

נכון לבוקר 2 באוגוסט, עוד לא היה ברור האם המשלחת תגיע לטאיוואן.<ref name=":1" /> נציג הבית הלבן לביטחון לאומי, ג'ון קירבי, אמר בערב 1 באוגוסט כי סין עלולה להגיב במתקפת טילים באזור טאייוואן או לבצע כל פעולה צבאית אחרת כדי להראות את אי הסכמתה לביקור של משלחת אמריקאית בטאיוואן. במקביל, אמר קירבי כי ארצות הברית לא מפחדת מאיומים מסין ולא תשב בחיבוק ידיים במקרה של תוקפנות כלשהי.<ref name=":2"></ref>

== הביקור ==

למרות האיומים מסין, נחתה פלוסי בטאיוואן עם משלחתה בשעה 22:43, בערב של 2 באוגוסט באמצעות מטוס צבאי.<ref name=":3"></ref> המשלחת כללה 5 חברים בבית הנבחרים מטעם מפלגה הדמוקרטית: גרגורי מיקס, ראג'ה קרישנאמורת'י, סוזן דלבנה, אנדי קים ומארק טאקאנו. המשלחת התקבלה על ידי שר החוץ הטאייווני ג'וזף וו .<ref name=":5"></ref><ref name=":6"></ref>

ב-3 באוגוסט נפגשה פלוסי עם צאי יינג-ון, נשיאת טאיוואן. לאחר מכן, הלכה פלוסי לפרלמנט של טאייוואן.<ref name=":5" /><ref name=":6" />

פלוסי עזבה את טאייוואן בשעה 18:00, בערב של 3 באוגוסט.<ref name=":6" />

== תגובות ==
מספר מדינות הגיבו לביקור. ראש ממשלת אוסטרליה, אנתוני אלבניזי, אמר כי "איננו רוצים לראות שינוי חד צדדי בסטטוס קוו". ראש ממשלת ניו זילנד, ג'סינדה ארדרן, אמרה כי "דיאלוג ודיפלומטיה זה מה שאנחנו צריכים בזמנים מתוחים אלה". דובר הקרמלין שברוסיה התנגד לביקור ואמר: "מה שקשור לביקור הזה והנסיעה הפוטנציאלית לטייוואן הוא פרובוקציה טהורה".<ref name=":0" />

בפגישה של איגוד מדינות דרום-מזרח אסיה, שהשתתפו בה 27 מדינות, כולל ארצות הברית, הזהיר האיגוד שהמתחים עלולים להוביל ל"עימותים פתוחים ולהשלכות בלתי צפויות", וקרא לאיפוק מרבי.<ref></ref>

לאחר פגישה עם פלוסי, ראש ממשלת יפן פומיו קישידה תיאר את שיגורי הטילים של סין כ"בעיה רצינית לביטחון ארצנו ולביטחון עמנו" וכי "לפעולותיה של סין בהזדמנות זו יש השפעה רצינית על השלום והביטחון של האזור והקהילה הבינלאומית, וצריך להפסיק לאלתר את התרגילים הצבאיים". הוא הוסיף כי ארצות הברית ויפן יעבדו יחד כדי לשמור על שלום ויציבות במצר טאיוואן.<ref></ref><ref></ref>

בקוריאה הצפונית מתחו ביקורת על הביקור, אותו תיארו כ"התערבות לא זהירה". בנוסף, הודיעו שאסור להפעיל כוח חיצוני בעניין טאיוואן, וכי מדינתם תומכת באופן מלא בסין. גם פקיסטן הודיעה שהיא תומכת בסין, ומגנה את הביקור.<ref></ref>

שרת החוץ של בריטניה, אליזבת טראס, הודיעה כי תגובתה של סין לביקור לא הולמת, וכי הביקור היה הגיוני לחלוטין.<ref></ref>

=== סין ===
הרפובליקה העממית של סין הגיבה בחריפות על האירוע, לאחר שציינה פעמים רבות בצורות שונות כי ביקורו של פקיד אמריקאי בכיר בטאיוואן ייחשב כהפרה של השלמות הטריטוריאלית, הריבונות והאינטרסים האסטרטגיים של סין, משום שסין רואה בטאיוואן חלק ממנה. בשיחה טלפונית בין נשיא ארצות הברית ג'ו ביידן ונשיא סין שי ג'ינפינג, הזהיר ג'ינפינג כי ארצות הברית "תשחק באש" אם ביידן יאפשר לפלוסי לבקר בטאיוואן.<ref name=":2" /> ב-2 באוגוסט, אמר שגריר סין באו"ם, ג'אנג ג'ון, כי ביקור כזה הוא פרובוקטיבי ויערער את יחסי סין-ארצות הברית. שגריר ארצות הברית בבייג'ינג ניקולס ברנס זומן על ידי משרד החוץ הסיני, כדי למחות על ביקורה של פלוסי.<ref name=":0" /><ref name=":3" />

דוברת משרד החוץ בסין גינתה את הביקור, ואמרה: "לפוליטיקאים מסוימים לא אכפת מכלום בלבד רווחים אנוכיים ומשחקים גלויים באש בשאלת טייוואן".<ref name=":0" />

משרד ההגנה הלאומית של טאיוואן דיווח כי ב-2 באוגוסט טסו 21 מטוסי קרב של חיל האוויר של צבא השחרור העממי (חיל האוויר הסיני) בשטח האווירי של טאיוואן. עוד דיווח המשרד, שיום לאחר מכן, ב-3 באוגוסט, טסו מעל שטחם האווירי 27 מטוסים של חיל האוויר הסיני.<ref name=":4"></ref>

בליל 2 באוגוסט, מספר שעות לאחר נחיתת המשלחת בטאיוואן, סין החלה בתרגילים משותפים לחיל הים של צבא השחרור העממי וחיל האוויר בגבול טאיוואן. כמו כן, בוצע ירי ארטילרי באש חיה במצר טאיוואן. בנוסף, סין הודיעה שהם יערכו תרגילים צבאיים באזורים המקיפים את טאיוואן בין 4 באוגוסט ל-7 באוגוסט.<ref name=":4" />

ב-5 באוגוסט הודיע משרד החוץ הסיני כי הטיל סנקציות על פלוסי ומשפחתה הקרובה בתגובה לביקורה בטייוואן. לא ידוע מה יגרמו הסנקציות הסיניות נגד פלוסי.<ref></ref><ref></ref><ref></ref> בנוסף סין הטילה מספר סנקציות על ארצות הברית.<ref></ref>

==== הונג קונג ====
ראש ממשלת הונג קונג, ג'ון לי, הביע את התנגדותו הנחרצת למעשיה של פלוסי לאחר ביקורה בטייוואן. הוא טען שביקורה של פלוסי ערער את הריבונות והסמכות הטריטוריאלית של סין, איים על השלום והיציבות ברחבי מיצר טייוואן והפר באופן חמור נורמות בסיסיות השולטות ביחסים בין-לאומיים. הוא גם הדגיש שממשלת הונג קונג מתנגדת נחרצות לכל התערבות חיצונית בענייניה הפנימיים של סין.

=== ארצות הברית ===
בארצות הברית, הסנאטורים הרפובליקנים הפגינו תמיכה נדירה בפלוסי. למנהיג הרפובליקאי בסנאט, מיץ' מקונל, הצטרפו 25 סנאטורים רפובליקנים נוספים שהביעו תמיכה במסעה של פלוסי לטאיוואן. הסנאטורים תיארו את הביקור כתואם למדיניות ארצות הברית לגבי שלמותה של סין.<ref></ref>

==קישורים חיצוניים==

== הערות שוליים ==

קטגוריה:יחסי ארצות הברית – סין
קטגוריה:טאיוואן: היסטוריה
קטגוריה:ביקורים דיפלומטיים
קטגוריה:2022 בפוליטיקה
קטגוריה:בית הנבחרים של ארצות הברית